Doris ornata secundum notas et iconem de vivo animali factas, sesquipollicaris oblonga, 
utrinque obtusa est. Dorsum verrucosum. Verrucae in medio dorso paullo maiores ad margi- 
nem minores, omnes crassae, breves, rotundatae, supra granulosae, granulis albicantibus. Dorsi 
color niger, abdominis pedisque nigrofuscus et rutilans, sub pallio aurantiaci notam trahit. Ab- 
domen sicut pallium postice rotundatum. Tentacula superiora carneo rufa tanquam biarticulata, 
articulo infimo verrucam dorsualem referente, secundo ovato turgido in pedicello brevi tenuiore 
albido, tota in pallii aperturas recondenda. Pars tentaculorum ovata carinis sulcisque obliquis 
tortilis apparet. Tentacula labialia distincta parva rutilantia, conica, iuxta duos pedis lobos 
rotundatos ori utrinque appositos sita. Aperturae sexuales coniunctae in latere dextro sub pallii 
margine anticae. Branchiae mediocres sex- ad septem -partitae atrae, arbuscularum forma, basi 
bicruri anum postica includere visae sunt. 
BRACHYCHLANIS, Novum Genus. 
Character Generis: Characteres Doridis, sed pallium pede angustius et tentacula dorsualia non in pallio 
sed ad marginem pallii in fronte posita. Os anticum, nec sicut in Doride inferum. 
B .pantherina, Nov. spec.: bipollicaris supra subtilissime papillosa, flavicante dilute cinerea, maculis 
fuscis variegata, branchiis niveis, subtus concolor maculis fuscis maioribus. 
In Mari rubro prope Sues Novembre obviam facta forma sub lapide habitabat. 
In Diario nostro haec notata sunt: „ Forma elongata bipollicaris, pollicem lata, dorso sub- 
tilissime papillosa, e flavicante cinerea maculis obscure fuscis variegata, duabus maioribus trian- 
gularibus inter tentacula. Pes dorso latior, utrinque rotundatus, flavicante albidus, rufo subtiliter 
„adspersus, maculis subtus maioribus. Proboscis terminalis albida cylindrica truncata brevis. 
„ Tentacula duo dorsualia frontalia fuscescentia tetragona pyramidata, transverse sulcata, apiculo 
„ albido laevi terminata, in pallii incisura duplici frontali posita. Tentacula duo labialia filiformia 
„subulata albida. Branchiarum fasciculus unicus quinquelobus, in pallio ad marginem posticum 
„positus et in huius apertura integra recondendus. Branchiarum laciniae bipinnatae, radiis hyalinis, 
„ pinnulis niveis. Apertura analis tubiformis ex media branchiarum basi emergens.” 
Iconem vivi animalis in oppido Sues pinxi. 
Animal admodum singulare putredine correptum periit, hinc non, sicut reliqua, denuo 
Berolini examinari potuit. 
ACTINOCYCLUS, Novum Genus. 
Character Generis: Forma et plurimi characteres Doridis, sed branchiae, aperturam analem nec basi 
media nec cruribus includentes, in disci radiati formam discretam coalitae. Anus in eadem singula 
dorsuali pallii apertura pone branchias, discretus. Tentacula 2, dorsualia. 
1. A. verrucosus , Nova species: bipollicaris utrinque rotundatus, supra flavofuscus, flavo nebulo- 
sus, verrucis glabris saepe puncto nigro notatis, subtus cinereus pede lutescente, ore albo, 
branchiarum disco 13 radiato. 
Ad insulam Massauam Habessiniae propinquam, in Mari rubro observatus. 
Vivum animal in insula Massaua ita descripsimus: „Corpus oblongum, leviter convexum bi- 
„ pollicare, utrinque obtusum et rotundatum. Color fuscescens nebulis flavicantibus et nigricantibus 
